CELEX: 62014TN0266
Language: et
Date: 2014-04-28 00:00:00
Title: Kohtuasi T-266/14: 28. aprillil 2014 esitatud hagi – Argus Security Projects versus komisjon

28.7.2014   
            
            
               ET
            
            
               Euroopa Liidu Teataja
            
            
               C 245/19
            
         28. aprillil 2014 esitatud hagi – Argus Security Projects versus komisjon
   (Kohtuasi T-266/14)
   2014/C 245/26
   Kohtumenetluse keel: prantsuse
   
      Pooled
   
   
      Hageja: Argus Security Projects Ltd (Limassol, Küpros) (esindajad: advokaadid T. Bontinck ja E. van Nuffel d’Heynsbroeck)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada EUBAM Libya otsus lükata tagasi avatud hankemenetluses äriühingu Argus esitatud pakkumus osutada turvalisuse tagamise teenust Liibüas läbiviidava Euroopa Liidu integreeritud piirihalduse abimissiooni raames (leping 13-020) ja sõlmida leping Gardaga;
            
         
               —
            
            
               mõista kohtukulud välja kostjalt
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on rikutud rahastamismääruse (1) artiklit 110, hankedokumentides kindlaks määratud eeskirju, eelkõige pakkumuse esitajate juhiste punkte 4.1 ja 12.1, ning pakkumuse esitajate võrdse kohtlemise ja diskrimineerimiskeelu põhimõtet, kuivõrd EUBAM ei ole kontrollinud eduka pakkuja suutlikkust lepingut täita vastavalt lepingu nõuetele või ei ole kasutanud oma kaalutlusõigust seoses edukaks tunnistatud pakkumuselt oodatavate tehniliste tunnuste mõistlikult nõutava minimaalse rangusega hindamisega.
               Hageja väidab, et eduka pakkuja tõsised puudused ja tema suutmatus temaga sõlmitud lepingut täita näitavad, et tegemist oli ebareaalse pakkumusega, mida hankija ei oleks tohtinud edukaks tunnistada.
            
         
               2.
            
            
               Teine väide, et lepingu algseid tingimusi on oluliselt muudetud, millega võib olla moonutatud hankemenetluse tulemusi.
               Hageja väidab, et edukale pakkujale ja hagejale kõigi hindamiskriteeriumide eest kokku antud punktide suhe oleks vastupidine, kui edukat pakkumust oleks hinnatud neid tingimusi arvestades, kuidas asjaomane edukas äriühing lepingut täidab.
            
         
               3.
            
            
               Kolmas väide, et on rikutud põhjendamiskohustust, kuivõrd hankija ei järginud rahastamismääruse artiklit 113 ja delegeeritud määruse (2) artikli 161 lõiget 2 ega edastanud hageja taotlusele saamise kuupäevast hiljemalt 15 kalendripäeva jooksul eduka pakkumuse tunnuseid ja eeliseid.
            
         
      (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002) (ELT L 298, lk 1).
   
      (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, lk 1).